Document ID: /roh_data/filtered/Billingualer_Corpus_interleaved-de-rm.jsonl.gz/1453

This is a text translated from German to Rumantsch Grischun.
Wirtschaft und Tourismus befürworten Kantonale Tourismusabgabe

Nach der Infotour vor über 450 Vertretern aus Gewerbe, Wirtschaft und Politik durch sieben Orte beziehungsweise Regionen in Graubünden ziehen Regierungsrat Hansjörg Trachsel und Eugen Arpagaus, Leiter des Amtes für Wirtschaft und Tourismus (AWT), ein positives Fazit: Die Bündner Tourismusreform wird auch vom Gewerbe befürwortet. Die Kantonale Tourismusabgabe (KTA) zur Finanzierung des Tourismusmarketings wird mit wenigen Bedingungen gutgeheissen.

Zur strukturellen Festigung der Bündner Tourismusreform muss die Finanzierung des touristischen Marketings und Angebotes auf ein breiteres, tragfähigeres Fundament gestellt werden. Die kantonale Tourismusabgabe (KTA) soll bisherige kommunale Gesetze ersetzen. Die KTA ist somit keine neue Abgabe, sondern ein flächendeckender Ersatz für die heute in vielen Orten bereits bekannten und akzeptierten Kurtaxen und Tourismusförderungsabgaben. Der Bündner Gewerbeverband, die Handelskammer und der Arbeitgeberverband Graubünden sowie der Hotelierverein Graubünden als Dachorganisationen der Bündner Wirtschaft waren bei der Ausarbeitung des KTA-Modells beteiligt und befürworten dieses, wenn gewisse Bedingungen erfüllt werden. Die Infotour hat gezeigt, dass insbesondere die geforderte Wirkungskontrolle der KTA nach zehn Jahren auch in den Regionen unterstützt wird. Mit der Balanced Scorecard (BSC) - einem in anderen Branchen etablierten Führungs- und Monitoringsystem - müssen die Destination ein entsprechendes Controllinginstrument einsetzen. Die Destinationen sollen mit der KTA mindestens gleichviel Mittel wie bis anhin zur Verfügung haben. Der angestrebte Mehrertrag von 13,9 Mio. Franken soll aber nur denjenigen zugute kommen, welche die Reformen auch erfolgreich umsetzen. Ein Bonus- und Malussystem wird dabei in Erwägung gezogen. Die geforderte Einführung einer Degression bei der KTA wird momentan juristisch geprüft, erste Stellungnahmen lassen die Realisierung als eher schwierig erscheinen. Die Forderung nach noch mehr kantonalen Mitteln für den Tourismus wird vom Kanton zurückgewiesen. Mit 18 Mio. Franken für das Reformprojekt, der in Aussicht gestellten Beitragserhöhung an Graubünden Ferien von jährlich 2 Mio. Franken sowie den über 4 Mio. Franken an Tourismusinfrastrukturen pro Jahr ist das Engagement des Kantons bereits beträchtlich.

Einfach, klar und flächendeckend

Die Höhe der Abgabe pro Unternehmen wird aufgrund von drei Faktoren berechnet: Branche, Region und Wertschöpfungskraft. Die branchenspezifische Tourismusabhängigkeit ist bei Hotels und Bergbahnen am höchsten, bei der Landwirtschaft sowie Energie- und Wasserversorgung am kleinsten. Regional am meisten vom Tourismus abhängig sind Betriebe in Arosa und Samnaun, am wenigsten tourismusabhängig sind Betriebe im Bündner Rheintal. Bei der Wertschöpfungskraft liegen die Energiewirtschaft sowie das Immobilienwesen an der Spitze, am Schluss finden sich die Landwirtschaft und persönliche Dienstleistungen. Mit der KTA sollen die bisher kommunal erhobenen Mittel insgesamt von 44,6 auf 58,5 Mio. Franken erhöht werden.

Kantonales System mit regionalen Unterschieden

Das flächendeckende System beseitigt bestehende Ungleichheiten zwischen kommunalen Gesetzen und nimmt auf regionale Unterschiede Rücksicht Der KTA-Satz wird mit der AHV-Lohnsumme multipliziert, um die Abgabe in Franken zu erhalten. Die Lohnsumme ist bekannt und muss nicht mit zusätzlichem administrativem Aufwand erhoben werden. Mit der KTA wird sichergestellt, dass zum Beispiel eine Ferienwohnung im Münstertal und im Oberengadin nicht gleich belastet wird. Ebenso zahlt ein Luxushotel in einem Ort wegen der höheren Lohnsumme mehr als eine einfache Pension. Ein Unternehmen aus dem Bauhaupt- und Nebengewerbe im Bündner Rheintal, mit 30 Mitarbeitern und einer AHV-Lohnsumme von 1.5 Mio. Franken muss mit einer Abgabe von rund 1'300 Franken rechnen. In stark tourismusabhängigen Gebieten (z.B. Davos, Arosa) liegt die Abgabe für einen Betrieb mit derselben Anzahl Mitarbeiter und AHV-Lohnsumme zwischen 4'300 und 6'700 Franken. Hotelbetriebe zahlen je nach Region zwischen 520 und 800 Franken pro Zimmer. Ferienwohnungen zwischen 6 und 12 Franken pro Quadratmeter. Bei den Beherbergern wird also nicht mehr die Logiernacht beim Gast, sondern das Angebot beim Unternehmer besteuert.

Geld fliesst in die Regionen zurück

Mit Genugtuung wurde an den Infoveranstaltungen zur Kenntnis genommen, dass die in der Region generierten KTA-Mittel auch wieder in die Region zurückfliessen. Einzig im Bündner Rheintal soll der hohe zu erwartende Mehrertrag wegen der Vorleisterfunktion der Region für Projekte von kantonaler Bedeutung verwendet werden. Vorgesehen ist, dass die Gemeinden beziehungsweise Regionen mit den Marketingorganisationen (DMO, zTO) Vereinbarungen über die Aufteilung zwischen Marketing- sowie Infrastrukturfinanzierung treffen und die Gelder vom Kanton an die DMO oder zTO überwiesen werden. Bis im November sollen Gesetz und Verordnung inklusive Vernehmlassungsbericht zur KTA ausgearbeitet sein und dann ab Januar 2009 in die Vernehmlassung gehen. Die Behandlung im Grossen Rat ist auf die August-Session 2009 geplant. Eingeführt werden könnte die KTA damit im aller besten Fall auf den 1. Januar 2010. Eine Publikation des Amtes für Wirtschaft und Tourismus (AWT) fasst den Stand der Umsetzung der Bündner Tourismusreform mit den flankierenden kantonalen Massnahmen und den regionalen Reformprojekten zusammen und vermittelt auch weitere Details zur KTA. Die Broschüre ist kostenlos beim AWT erhältlich: Telefon 081 257 23 42 oder info@awt.gr.ch.

Gremium: Departement für Volkswirtschaft und Soziales

Quelle: dt Departement für Volkswirtschaft und Soziales

Data: 02.07.2008

L'economia ed il turissem sustegnan la taxa turistica chantunala

Suenter la tura d'infurmaziun davant passa 450 represchentantas e represchentants dal mastergn, da l'economia e da la politica en set lieus respectivamain regiuns dal Grischun tiran il cusseglier guvernativ Hansjörg Trachsel ed il manader da l'uffizi per economia e turissem (UET) Eugen Arpagaus ina bilantscha positiva: La refurma dal turissem grischun vegn sustegnida er dal mastergn. La taxa turistica chantunala (TTC) che ha l'intent da finanziar il marketing turistic vegn acceptada cun paucas excepziuns.

Per consolidar las structuras da la refurma dal turissem grischun sto la finanziaziun dal marketing turistic e da la purschida turistica vegnir messa sin in fundament pli vast e pli stabil. La taxa turistica chantunala (TTC) duai remplazzar las leschas communalas vertentas. La TTC n'è pia betg ina taxa nova, mabain remplazza en l'entir chantun las taxas da cura e las taxas per promover il turissem ch'èn gia oz enconuschentas ed acceptadas en blers lieus. L'uniun grischuna d'artisanadi e da mastergn, la chombra da commerzi e la federaziun da las patrunas e dals patruns dal Grischun sco er l'uniun grischuna da las hotelieras e dals hoteliers èn stadas participadas - sco organisaziuns da tetg da l'economia grischuna - a l'elavuraziun dal model da la TTC, ed ellas sustegnan quest model, sche tschertas cundiziuns vegnan ademplidas. La tura d'infurmaziun ha mussà che cunzunt la controlla da l'effect da la TTC, che vegn pretendida suenter 10 onns, vegn sustegnida er en las regiuns. Cun la "balanced scorecard" (BSC) - in sistem da direcziun e da monitoring ch'è s'etablì en autras branschas - ston las destinaziuns applitgar in instrument da controlling correspundent. Cun la TTC duain las destinaziuns avair a disposiziun almain tants meds finanzials sco fin ussa. Il retgav supplementar da 13,9 milliuns francs che vegn spetgà duai dentant ir a favur mo da quellas destinaziuns che realiseschan cun success las refurmas. En quest connex vegn tratg en consideraziun in sistem da bonus e da malus. L'introducziun d'ina degressiun, che vegn pretendida tar la TTC, vegn actualmain anc verifitgada areguard sia legitimitad. Sin basa da las emprimas posiziuns para ina realisaziun d'esser plitost difficila. La pretensiun d'anc dapli meds finanzials chantunals per il turissem vegn refusada dal chantun. Cun 18 milliuns francs per il project da refurma, cun la contribuziun a Grischun vacanzas che duai vegnir augmentada a 2 milliuns francs per onn sco er cun passa 4 milliuns francs per onn per infrastructuras turisticas è l'engaschament dal chantun gia considerabel.

Simpel, cler ed universal

L'autezza da la taxa ch'ina interpresa sto pajar vegn calculada sin basa da trais facturs: branscha, regiun e forza da la valurisaziun. Confurm a lur branscha èn hotels e telefericas il pli dependents dal turissem, l'agricultura sco er il provediment d'energia e d'aua èn il main dependents dal turissem. Areguard la regiun èn ils manaschis ad Arosa ed a Samignun il pli dependents dal turissem, il main dependent dal turissem èn ils manaschis en la Val dal Rain grischuna. Tar la forza da la valurisaziun sa chattan l'economia d'energia ed ils fatgs d'immobiglias a la testa; a la fin èn l'agricultura ed ils servetschs persunals. Tras la TTC duain ils meds finanzials che vegnivan incassads da las vischnancas vegnir augmentads da totalmain 44,6 a 58,5 milliuns francs.

In sistem chantunal cun differenzas regiunalas

Quest sistem universal eliminescha inegualitads existentas tranter las leschas communalas e resguarda er differenzas regiunalas. La tariffa da la TTC vegn multiplitgada cun la summa dals salaris tenor la AVS; il resultat è la taxa en francs. La summa dals salaris è enconuschenta e na sto betg vegnir eruida tras lavur administrativa supplementara. Tras la TTC vegni garantì che p.ex. in'abitaziun da vacanzas en la Val Müstair na vegn betg engrevgiada da medema maniera sco in'abitaziun da vacanzas en Engiadin'ota. Pervia da la summa dals salaris pli auta paja er in hotel da luxus en in lieu dapli ch'ina simpla pensiun. Ina interpresa da l'industria principala e secundara da construcziun en la Val dal Rain grischuna - che ha 30 collavuraturas e collavuraturs ed ina summa dals salaris tenor la AVS dad 1,5 milliuns francs - sto quintar cun ina taxa da var 1'300 francs. Per ina interpresa che ha il medem dumber da collavuraturas e da collavuraturs e la medema summa dals salaris tenor la AVS, ma che sa chatta en in territori ch'è fitg dependent dal turissem (p.ex. Tavau, Arosa), importa la taxa tranter 4'300 e 6'700 francs. Hotels pajan tut tenor la regiun tranter 520 ed 800 francs per chombra. Abitaziuns da vacanzas pajan tranter 6 e 12 francs per meter quadrat. Tar tut ils alloschaments na vegn la taxa pia betg pli incassada tar il giast per la pernottaziun, mabain tar l'interpresa per la purschida.

Ils daners turnan enavos en las regiuns

Cun satisfacziun èsi vegnì prendì enconuschientscha a las occurrenzas d'infurmaziun ch'ils meds finanzials che vegnan generads en ina regiun tras la TTC, turnan er puspè enavos en questa regiun. Sulettamain en la Val dal Rain grischuna duai il grond retgav supplementar che vegn spetgà vegnir utilisà per projects d'impurtanza chantunala, perquai che questa regiun ha la funcziun da furnitura da prestaziuns preliminaras. Igl è previs che las vischnancas respectivamain che las regiuns fetschian cunvegnas cun las organisaziuns da marketing (OGD, OTF) davart la repartiziun tranter la finanziaziun dal marketing e la finanziaziun da l'infrastructura, e ch'il chantun transfereschia ils daners a las OGD ed a las OTF. Fin il november duain la lescha e l'ordinaziun inclusiv il rapport da consultaziun tar la TTC esser elavurads, il schaner 2009 duain quests documents ir en consultaziun. La fatschenta duai vegnir tractada en il cussegl grond en la sessiun d'avust 2009. En il meglier cas pudess la TTC pia vegnir introducida il 1. da schaner 2010. Ina publicaziun da l'uffizi per economia e turissem (UET) resumescha il stadi da la realisaziun da la refurma dal turissem grischun cun las mesiras accumpagnantas chantunalas e cun ils projects da refurma regiunals e porscha er ulteriurs detagls davart la TTC. La broschura po vegnir retratga gratuitamain tar il UET: telefon 081 257 23 42 u info@awt.gr.ch.

Gremi: departament d'economia publica e fatgs socials

Funtauna: rg departament d'economia publica e fatgs socials

Data: 02.07.2008